Mezfranka dialektaro

La mezfranka dialektaro (altgermane Mittelfränkisch) estas grupo de dialektoj de la germana lingvo en okcidenta centra Eŭropo. La nomo rilatas al la antikva ĝermana etno frankoj kaj tute ne al la distriktaro Meza Frankonio de Bavario.

 Divido 
 la ripuara dialektaro, parolata en sudokcidenta Nordrejn-Vestfalio (inter alie en la urboj Kolonjo kaj Bonno), krome ĉe la nordokcidenta rando de Rejnlando-Palatinato, en la norda duono de orienta Belgio, kaj en la plej suda parteto de Nederlando (ĉirkaŭ la urbo Mastriĥto, kie ankaŭ parolatas la limburga),
 la mozelfranka dialektaro, parolata en grandaj partoj de Rejnlando-Palatinato, en la ĉirkaŭaĵo de la urbo Siegen en orienta Nordrejn-Vestfalio, kaj en parto de nordokcidenta Sarlando,
 la lorena germana, parolata en la departemento Mozelo de Francio,
 la luksemburga, parolata en la Grandduklando Luksemburgo, en la ĉirkaŭaĵo de la urbo Arlon de Belgio kaj en la limaj partoj de Francio, kaj
 la transilvania saksa, do la dialekto de la germana malplimulto de transilvaniaj saksoj en la regiono Transilvanio de nuna Rumanio.

Kategorio:Altgermana lingvaro
Kategorio:Lingvoj laŭ alfabeto
Kategorio:Lingvoj de Germanio
Kategorio:Lingvoj de Belgio
Kategorio:Lingvoj de Francio
Kategorio:Lingvoj de Luksemburgo
Kategorio:Lingvoj de Rumanio